## REPUBLIKA HRVATSKA

LIČKO - SENJSKA ŽUPANIJA

OPĆINA DONJI LAPAC

OŠ Donji Lapac

Stojana Matića 18

53250 Donji Lapac

e-mail: skola@os-donji-lapac.skole.hr

KLASA: 601-02/22-01/01

URBROJ: 2125/29-22-01

**GOSIŠNJI PLAN I PROGRAM PREDŠKOLE OSNOVNE ŠKOLE DONJI LAPAC**

DJECE U GODINI PRIJE POLASKA U OSNOVNU ŠKOLU KOJA NISU OBUHVAĆENA REDOVITIM PROGRAMOM PREDŠKOLSKOG ODGOJA I OBRAZOVANJA U TRAJANJU OD 250 SATI GODIŠNJE

Autor programa:

Ravnatelj: Marko Matić, prof.

**Donji Lapac, rujan 2023.godine**

Sadržaj

1. UVOD ........................................................................................................................... 2

2. USTROJSTVO PROGRAMA ...................................................................................... 3

3. MATERIJALNI UVJETI .............................................................................................. 4

4. ODGOJNO OBRAZOVNI RAD .................................................................................. 5

4.1. Razvojne kompetencije djece u godini prije polaska u osnovnu školu ...................... 5

4.1.1. Komunikacija na materinskome jeziku ................................................................... 6

4.1.2. Komunikacija na stranim jezicima ...................................................................... …6

4.1.3. Matematička kompetencija i osnovne kompetencije u prirodoslovlju te

spoznajni razvoj............................................................................................................. ….6

4.1.4. Digitalna kompetencija............................................................................................. 8

4.1.5. Učiti kako učiti .................................................................................................... ….8

4.1.6. Socijalna i građanska kompetencija .................................................................... ….8

4.1.7. Inicijativnost i poduzetnost................................................................................ ……9

4.1.8. Kulturna svijest i izražavanje ................................................................................. 10

4.1.9. Motoričke kompetencije.................................................................................... …..10

4.1.10. Osobne i emocionalne kompetencije............................................................... …..11

4.2. Razvojne zadaće i okvirni programski sadržaji i aktivnosti...................................... .12

4.3. Strategija djelovanja.................................................................................................. .14

4.4. Vremenik važnih datuma ........................................................................................... 15

4.5. Pedagoška dokumentacija i evaluacija....................................................................... 16

5. NJEGA I SKRB ZA TJELESNI RAST I ZDRAVLJE DJECE.................................. ..16

5.1. Razvojne zadaće za unaprjeđivanje, njege i brige za zdravlje djece.......................... 17

6. NAOBRAZBA I USAVRŠAVANJE ODGOJNIH DJELATNIKA........................... ..17

7. SURADNJA S RODITELJIMA.................................................................................. ..18

8. SURADNJA S VANJSKIM USTANOVAMA .......................................................... ..19

9. PRAĆENJE I VREDNOVANJE PROGRAMA ......................................................... ..20

10. FINANCIRANJE PROGRAMA................................................................................. .21

11. ZAKLJUČAK.............................................................................................................. .21

12. PRILOZI.........................................................................................................................22

12.1. Diplome odgojitelja.....................................................................................................22

12.2. Literatura......................................................................................................................22

# 1.UVOD

OŠ Donji Lapac je javna ustanova koje obavlja djelatnost osnovnoškolskog odgoja i obrazovanja te će obavljati djelatnost predškolskog odgoja i obrazovanja djece rane i predškolske dobi kao javnu službu. Predškolski program bi se odvijao u prostorijama OŠ Donji Lapac. Razlog odvijanja predškole u OŠ Donji Lapac je zbog neadekvatnog postojećeg vrtića koji lokalna zajednica ne želi obnoviti.

OŠ Donji Lapac bi provođenje predškolskog programa temeljila svoj program na osnovama Zakona o predškolskom odgoju i obrazovanju (Narodne novine, 10/97, 107/07, 94/13, 98/19, 57/22.)**,** Pravilnika o sadržaju i trajanju programa predškole (Narodne novine, 107/2014.) i Državnog pedagoškog standarda predškolskog odgoja i naobrazbe (Narodne novine, 90/10). Program je u skladu s Nacionalnim kurikulumom za rani i predškolski odgoj (Narodne novine 5/15.) i Programskim usmjerenjem odgoja i obrazovanja predškolske djece (Glasnik Ministarstva kulture i prosvjete RH 7-8/91), te je namijenjen djeci u godini dana prije polaska u osnovnu školu koja će do 31. ožujka tekuće pedagoške godine napuniti 6 godina. Kako je, prema Pravilniku o sadržaju i trajanju programa predškole (Narodne novine, 107/2014.), program predškole obavezni kraći program odgojno-obrazovnog rada s djecom predškolske dobi i dio je sustava odgoja i obrazovanja u RH postoji potreba njegovog provođenja na području općine Donji Lapac. Iz tog razloga poštujući prava i obveze djeteta i obitelji naš Vrtić traži suglasnost Ministarstva znanosti, obrazovanja i športa RH za ustrojavanje Programa predškole za djecu u godini prije polaska u osnovnu školu koja nisu obuhvaćena redovitim programom predškolskog odgoja i obrazovanja vrtića.

Program predškole realizirat će se u jednoj skupini djece (zbog malog broja djece) pri Osnovnoj školi Donji Lapac.

Program predškole osigurava kontinuitet u odgoju i obrazovanju djece i povezivanju dvaju dijelova sustava da bi se osigurao svakom pojedinom djetetu primjeren proces izgradnje u kompetentnog i odgovornog čovjeka.

Ciljevi kojima se potiče cjelokupan tjelesni, intelektualni, socio-emocionalni, komunikacijski, duhovni i moralni razvoj djeteta ostvaruju se prema uvjetima, sadržajima i aktivnostima neposrednog odgojno-obrazovnog rada.

Cilj i zadaća je osigurati okruženje u kojem će dijete razviti svoje potencijale (sposobnosti, mogućnosti) do najviše razine, zadovoljiti interese i potrebe te time steći spoznaje, vještine, navike i kompetencije koje će mu omogućiti uspješnu prilagodbu novim uvjetima života, rasta i razvoja koji ga očekuju.

# 2.USTROJSTVO PROGRAMA

Na području Općine Donji Lapac, putem javnih poziva i oglasa roditelji predškolske djece koja nisu obuhvaćena niti jednim oblikom programa vrtića, a u godini su predškole, biti će pozvani početkom tijekom mjeseca rujna na upis djece u program predškole u OŠ Donji Lapac. Nakon upisa roditelji će biti pozvani na zajednički roditeljski sastanak prije početka programa predškole. Program predškole održat će se u skladu sa Zakonom o predškolskom odgoju i obrazovanju u trajanju od 250 sati godišnje. Početak rada predškole započinje početkom listopada, a završava 31. svibnja.

Budući da je program predškole obavezni program odgojno-obrazovnoga rada za svu djecu u godini prije škole, provođenje programa s djecom koja nisu obuhvaćena niti jednim programom vrtića, tri puta tjedno.

Broj djece u skupini prema procjenama bio bi sljedeći:

1. OŠ Donji Lapac -1.skupina - 12- 15 djece

Ustrojstvo programa predškole treba odgovarati namjeni i zadaćama predškole. Organizacijom prostora, opremom, sredstvima, rasporedom radnog vremena odgojitelja, praćenjem interesa, prava i potrebe djece i evidentiranjem zadaća kroz mjesečne planove, tjedne i dnevne pripreme. Okosnica rada odgojitelja je Kurikulum predškole koji je objavljen u sklopu Nacionalnog Kurikuluma za rani i predškolski odgoj i obrazovanje.

Za potrebe realizacije programa predškole za djecu koja nisu obuhvaćena niti jednim oblikom programa vrtića, program predškole će provoditi odgojitelj/učitelj/ica razredne nastave ( VŠS/VSS).

Program će se vrednovati od strane roditelja, odgojitelja/učitelja i ravnatelja OŠ Donji Lapac s ciljem poboljšanja kvalitete odgojno-obrazovnog rada i rada vrtića u cjelini.

Program će financirati Ministarstvo znanosti i obrazovanja osiguranjem sredstava iz Državnog proračuna te osnivač ustanove Općina Donji Lapac.

# 3.MATERIJALNI UVJETI

Realizacija programa predškole odvijati će se u OŠ Donji Lapac u prilagođenoj učionici za djecu u godini pred polazak u školu u prijepodnevnim satima (u trajanju od tri sata).

Program predškole ostvarit će se uz korištenje namjenski standardizirane osnovne i didaktičke opreme, primjerene dobi djece u funkcionalnoj i estetskoj vrijednosti, koja će ih poticati na aktivnosti, igru, učenje, istraživanje i kreativnost. Uzet ćemo u obzir da poticajno-materijalno okruženje bude lako dostupno djeci u svakom trenutku. Mnoštvo didaktičkog, neoblikovanog i prirodnog materijala, poticat će ekološku osviještenost djece i omogućuje im građenje iskustva i znanja po vlastitoj mjeri, prema individualnim mogućnostima, a u funkciji optimalnog učenja, sukladno sa sposobnostima, interesima, potrebama, pravilima i talentima djece.

Program predškole odvijat će se u prostoru učionice, koje su opremljena u skladu s prostornim mogućnostima. Većina didaktičkog materijala za realizaciju sadržaja nalazit će se u samim učionicama, a ostale neoblikovane i prirodne materijale osigurava odgojitelj prema potrebama u suradnji s roditeljima.

Prostori OŠ i oprema, didaktička sredstva i druga pomagala potrebna za provedbu programa u skladu su s člancima 43., 44., 45., 46., 47. i 48. Državnog pedagoškog standarda i naobrazbe (Narodne novine, 90/10).

Kao i za redoviti 3-satni program, materijalne uvjete u OŠ Donji Lapac poboljšavati ćemo nakon praćenja i snimanja stanja materijalno-tehničke opremljenosti te prema tekućim situacijama i potrebama.

# 4.ODGOJNO-OBRAZOVNI RAD

Cilj u odgojno – obrazovnom radu je razumijevanjem posebnosti programa predškole, suvremenim pristupom djetetu i učenju, promatrati, slušati i dogovarati se s djecom o zadovoljavanju interesa, njihovih individualnih i razvojnih potreba i potencijala, u poticajno oblikovanom materijalno-socijalnom okruženju, za stjecanje odgojno-obrazovnih iskustava.

Cjeloviti odgojno-obrazovni proces u neposrednom radu s djecom u godini prije škole provodit će se fleksibilno, u partnerstvu vrtića s roditeljima i širom zajednicom, osiguravanjem kontinuiteta u odgoju i obrazovanju, te osiguravanjem otvorenosti za kontinuirano učenje i spremnosti na unapređivanje prakse.

Planiranje sadržaja temeljit će se na pronalaženju i slušanju djece i njihovih interesa te u dogovaranju s djecom. Djeca će se kontinuirano poticati na suradnju, promišljanje i planiranje novih iskustava, istraživanje, otkrivanje, rješavanje problema, izražavanje različitim vrstama sredstava. Odgojitelj će dobrim razumijevanjem djece i razvoja aktivnosti intervenirati po potrebi. Odgojitelj će planirati okruženje za održavanje raznih odgojno-obrazovnih aktivnosti i za stjecanje novih iskustava.

U neposrednom radu s djecom bit će zastupljena dinamika raznovrsnosti i fleksibilnosti u realizaciji aktivnosti. Koristit će se materijali, aktivnosti i postupci kojima će se integrirano utjecati na sva područja razvoja djeteta; tjelesni, emocionalni, socijalni, spoznajni te poticati komunikacijske vještine potrebne za nove oblike učenja.

## 4.1.Razvojne kompetencije djece u godini prije polaska u osnovnu školu

Obrazovna politika Republike Hrvatske prihvatila je iz Europske unije osam temeljnih kompetencija za cjeloživotno učenje, a čiji se razvoj potiče Nacionalnim kurikulumom za rani i predškolski odgoj i obrazovanje. Spomenute kompetencije su: komunikacija na materinskome jeziku, komunikacija na stranim jezicima, matematička kompetencija i osnovne kompetencije u prirodoslovlju, digitalna kompetencija, učiti kako učiti, socijalna i građanska kompetencija, inicijativnost i poduzetnost, kulturna svijest i izražavanje. Niže su navedeni odgojno-obrazovni ishodi kompetencija koje proizlaze iz razvojnih obilježja i manifestiraju se u djetetovom ponašanju.

### 4.1.1.Komunikacija na materinskome jeziku

- usmjereno sluša govor druge djece i odraslih u poznatoj i nepoznatoj situaciji, priče, pjesme, brojalice, zagonetke, bajke, basne

- razumije govor odraslih i djece, naredbe, upute, pitanja

- razumije poruke neverbalne komunikacije

- imenuje i opisuje predmete, pojave, radnje, odnose, osjećaje, slike

- upotrebljava više vrsta riječi (imenice, glagole, pridjeve, priloge, prijedloge, zamjenice)

- pripovijeda priče i događaje kronološkim slijedom

- konstruira jednostavne i složene rečenice, gramatički pravilno

- izražava misli, osjećaje i želje govorom

- usvaja i pokazuje interes za široki spektar riječi

- ponavlja, uočava, pamti i smišlja rimu

- prepoznaje prvi i zadnji glas u riječi

- usvaja glasovnu analizu i sintezu

- prepoznaje većinu pojedinačnih slova (ne podrazumijeva čitanje riječi)

- usvaja i pokazuje interes za pismenu komunikaciju, upoznavanje literature, igre glasovima, slovima

### 4.1.2.Komunikacija na stranim jezicima

- razlikuje govor na materinjem i stranom jeziku

- pokazuje interes za učenjem riječi iz stranog jezika

- oponaša riječi iz stranog jezika (pjesmice, igre…)

- usvaja određeni broj stranih riječi i smisleno ih koristi

- razlikuje znakove slova u materinjem i stranom jeziku

### 4.1.3. Matematička kompetencija i osnovne kompetencije u prirodoslovlju te spoznajni

### razvoj

- sposobno je usmjeriti pažnju i usredotočiti se na određenu aktivnost 10-15 minuta, sa spontanim odmorima i do 60 minuta

- uspješno prebacuje pažnju s jednog sadržaja na drugi

- sposobno je oduprijeti se ometajućim podražajima iz okoline

- dovršava započetu aktivnost

- lakše se usredotočuje na aspekte zadatka na koje ga se usmjerava, a manje na nevažne aspekte

- pažnju usmjerava verbalnom instrukcijom (samostalno ili drugi)

- pamti i reproducira pjesmice i priče

- pamti niz od 5 brojeva

- slijedi višestruke upute

- u mišljenju postoji konzervacija (kvantiteta ostaje ista kod promjene oblika)

- grupira i razvrstava (po dva kriterija) po zajedničkim svojstvima

- izdvaja predmete koji ne pripadaju po obliku

- niže predmete prema određenom slijedu

- prepoznaje i imenuje boje i tonove

- pojava sinestezije - uspoređuje veličine: malo-veliko, kratko-dugo, nisko-visoko…

- razlikuje i imenuje geometrijske oblike (kvadrat, trokut, pravokutnik,krug) i tijela (kocka, kvadar, valjak, stožac, kugla, piramida) te ih povezuje s predmetima u okolini (lopta – kugla, kornet – stožac,…)

- pokazuje interes za sat i kalendar, prošlost i budućnost

- usvaja pojam i nazive za 4 godišnja doba, dane u tjednu

- razlikuje doba dana - usvaja prostorne relacije lijevo-desno, gore-dolje, ispred-iza, ispod-iznad,…

- planira pri rješavanju problema

- probleme rješava logičkim mišljenjem i rasuđivanjem

- kreativnost u razmišljanju i rješavanju problema

- iskazuje zanimanje za brojeve i matematičke probleme

- uspoređuje i imenuje količine, dužine, težine: puno-malo, više-manje-jednako, veće-manje-jednako, duže-kraće-jednako,…

- razlikuje cjelinu i polovicu

- mehanički broji do 30 po redu

- odbrojavanje od 10 unazad

- prepoznaje brojeve od 1 do 10 te uspijeva zbrajati i oduzimati na konkretnom materijalu do 10

- zbraja i oduzima za jedan više ili manje „u glavi“

- razumije smisao matematike u svakodnevnom životu

- pokazuje interes za biljni (voće, povrće, cvijeće, žitarice) i životinjski (domaće, divlje, šumske životinje, kućni ljubimci) svijet, prirodne pojave, reljefne oblike, zanimanja odraslih, prometna sredstva, važne blagdane, datume i sl.

- razumije ekološke probleme i ponaša se odgovorno prema prirodnim resursima

### 4.1.4.Digitalna kompetencija

- prepoznaje, imenuje i razlikuje različita informacijsko-komunikacijska sredstva (računalo, mobitel, tablet, tv, fotoaparat, radio,…)

- shvaća funkciju različitih vrsta i oblika tehnologije

- razlikuje realni i virtualni svijet

- razumije pravila sigurne upotrebe različitih vrsta tehnologije

### 4.1.5. Učiti kako učiti

- posjedovanje intrinzične motivacije za spoznaju sebe i okoline

- pozitivna reakcija na vanjsku motivaciju

- prisutna znatiželja, želja za spoznajom i učenjem

- postavlja brojna pitanja, ne zadovoljava se nepotpunim odgovorima

- razvija mnemoničku strategiju – ponavljanje

- usvaja načine kako doći do određene informacije (knjige, mediji, odrasli, vršnjaci, metode pokušaja i pogreške, …)

- pokazuje vještinu samoevaluacije (što je učinilo dobro ili loše, zašto je nešto uspjelo ili nije)

### 4.1.6.Socijalna i građanska kompetencija

- zna surađivati s drugom djecom

- poštuje prava drugih, dijeli s drugima igračke, hranu i dr.

- pokazuje empatiju prema drugima te pruža pomoć i utjehu

- zna donositi odluke i prihvaća posljedice svojih odluka

- odgovorno se ponaša prema sebi, drugima i stvarima koje ga okružuju

- razumije i objašnjava pojam pravila

- poznaje i poštuje pravila grupe kojoj pripada (pravila u obitelji, vrtiću,…)

- kulturno se i uljudno ophodi u odnosima s drugima (pozdravlja, zahvaljuje, ispričava

se,…)

- zastupa svoja prava, traži njihovu zaštitu

- sudjeluje u donošenju i/ili mijenjanju pravila grupe

- jasno izražava svoje mišljenje te razumije da drugi mogu imati drugačije mišljenje

- surađuje s drugom djecom, poziva ih u igru, prema mlađima se odnosi zaštitnički

- traži i daje pomoć, suosjeća s onima u nevolji

- dogovara se, čeka na red

- poštuje odrasle i autoritet

- svjesno je različitosti i spremno je na toleranciju

### 4.1.7.Inicijativnost i poduzetnost

- pokazuje želju za igru s vršnjacima

- poštuje tuđe ideje i mišljenja

- pokazuje interes za suradnički rad u grupi

- nesporazume i konflikte rješava verbalno, dogovaranjem

- pokazuje interes za nove ideje i sadržaje

- samostalno poduzima određene akcije te prihvaća odgovornost

- u obavljanju aktivnosti ne traži pomoć i želi više samostalnosti

- interesira se za aktivnosti i želi ih završiti

- razmišlja, planira i rješava probleme uz kontrolu impulsa

- podnosi neuspjeh i ustrajava u aktivnostima bez obzira na prepreke

- povećana je tolerancija na frustraciju

- prisutna je veća odgovornost

– samostalno priprema potrebno za aktivnost te isto rasprema

- pokazuje veliku kreativnost u rješavanju različitih vrsta problema

- razumije smisao rada i zanimanja

- shvaća smisao novca i štednje

### 4.1.8.Kulturna svijest i izražavanje

- pokazuje interes za sudjelovanjem u kulturnim događajima

- razvija osjećaj kulturnog identiteta

- imenuje državu u kojoj živi, županiju, grad

- razlikuje sadržaje koji čine kulturni identitet: himna, zastava, grb, građevine, tradicionalne predmete, blagdane)

- razlikuje vlastitu od drugih kultura: navodi imena drugih država, razlikuje neke nacionalne simbole (npr. zastave), predmete i običaje

- poštuje različitost ljudi i kultura

- pokazuje interes za različite umjetničke sadržaje: glazbenim, likovnim, scenskim, filmskim, književnim

- pamti nekoliko melodija i ponavlja ih

- pokazuje preferenciju prema određenim melodijama i želju da ih opet čuje

- razlikuje visinu i trajanje tonova, glasnoću i boju zvuka, promjenu ritma

- pokazuje interes za pjevanje i ples te nalazi zadovoljstvo u tome

- razlikuje različite glazbene instrumente i iskazuje želju za sviranjem

- pokazuje interes za dramsku aktivnost

- imenuje i navodi nekoliko književnih djela za djecu te (crtanih) filmova

- u likovnom izražavanju bavi se detaljima i želi nešto prikazati realistično

- koristi različite likovne tehnike: crtanje, slikanje, kolaž…

### 4.1.9.Motoričke kompetencije

- razvija spretnost kod prirodnih oblika kretanja: trčanje, skakanje, penjanje, puzanje, provlačenje, bacanje

- uspješno održava ravnotežu: stoji na jednoj nozi 8-10 sekundi, hoda izmjeničnim korakom po gredi, sagiba se da dotakne nožne prste bez savijanja u koljenu

- hoda po crti bez pogreške, prekoračuje prepreke u visini koljena

- povezuje trčanje i skakanje - skače uvis, udalj, poskakuje na jednoj nozi izmjenjujući ih

- uspješno se penje

- baca u cilj udaljen 3 m, baca u dalj

- objema rukama hvata loptu

- vozi bicikl, koristi sanjke, koturaljke, klizaljke

- izvodi kolut naprijed

- izvodi precizne pokrete rukama, šakama, prstima i usklađuje ih sa senzornim podatcima: izrezuje jednostavne oblike škarama, uspješno maže i lijepi papir, karton, modelira predmete od gline, plastelina, slanog tijesta, navodi konac na iglu, koristi alate

– zabija čavle čekićem

- usvojen pravilan hvat olovke, definirana je dominantna ruka

- boja unutar zadanih linija

- crta čovjeka s dijelovima tijela i detaljima

- pokazuje slijed pisanja s lijeva na desno, kontrola olovke

- precizno povlači ravne, kose i valovite linije

- precrtava jednostavnije geometrijske likove

- spaja olovkom 2 točke

- piše svoje ime, u pisanju nekih slova prisutno je zrcalno izvrtanje

### 4.1.10.Osobne i emocionalne kompetencije

- razvija se svijest o sebi: javlja se spolna dosljednost, opisuje sebe prema fizičkim obilježjima, opisuje svoje stavove, interese, potrebe

- navodi osobne podatke o sebi i obitelji (ime i prezime, adresu, telefonski broj)

- zna svoje jake i slabe strane, priznaje neuspjeh, koristi protektivnu laž

- slobodno i s povjerenjem pristupa drugim ljudima

- ustrajno je u zadatcima i nastojanjima

- naglašava svoje pozitivne osobine i ponosi se njima

- kontrolira vlastito ponašanje unutarnjim, samoupravljenim govorom

- prepoznaje i imenuje osjećaje te govori o njima

- razlikuje osjećaje i ponašanje

- izražava emocije na prikladan način

- povećana je samokontrola emocija (osobito ljutnje) i ponašanja

- na ljutnju rjeđe reagira agresivno već su prisutni hvalisanje, psovanje, ruganje

- strpljivo je, čeka na red

- lako se odvaja od roditelja

- samostalno se svlači i oblači

- samostalno, uz nadzor, pere lice, ruke, zube

- samostalno je u obavljanju fizioloških potreba

- samostalno jede koristeći sav pribor – žlicu, vilicu, nož

- vodi brigu o svojim stvarima

– posprema igračke

- postoji strah od mraka, bolesti, nesretnih slučajeva, imaginarnih bića

- porast straha od pada, ozljeđivanja, psa, vatre, opasnih stvari

- zna što je prihvatljivo i dozvoljeno ponašanje, a što nije

- zna kome se povjeriti i tražiti pomoć

## 4.2.Razvojne zadaće i okvirni programski sadržaji i aktivnosti

Razvojne zadaće usmjerene su prema nastojanju da djeca razvijaju kompetencije sukladno njihovoj dobi (prethodno navedene).

U području govora i komunikacije zadaće su usmjerene na poticanje uporabe govora, neverbalnih oblika komunikacije i izražavanja mimikom, gestom, pokretom. Potrebno je poticati kod djece upotrebu monološkog govora u opisivanju, pričanju, prepričavanju te dijaloškog govora u paru, s drugom djecom i odraslima. Potiče se glasovna analiza i sinteza, ispravna uporaba prezenta, perfekta i futura te je potrebno unaprjeđivati strukturu rečenice i poticati pravilan književni govor na materinskome jeziku. Potrebno je poticati širenje dječjeg vokabulara na materinskome jeziku te upoznavati dijete s riječima stranog jezika, njihovog značenja i elementarne komunikacije.

U području spoznajnog razvoja i digitalne kompetencije zadaće su usmjerene na: razvijanje sposobnosti opažajno-praktičnog spoznavanja vanjskog svijeta (veličine, udaljenosti, oblika, boja, mirisa, zvukova, tekstura), razvijanje sposobnosti vremenske i prostorne orijentacije, poticanje sposobnosti uočavanja veza i odnosa između predmeta i pojava, razvijanje sposobnosti klasifikacije na temelju nekog svojstva, poticati usvajanje temeljnih znanja o prirodi, biljnom i životinjskom svijetu, brojeva i osnovnih matematičkih operacija na konkretnim zadatcima, poticati potrebu djeteta za različitim oblicima istraživanja, razvijati sposobnost usmjeravanja pažnje, razmišljanja, rješavanja problema. Potrebno je poticati usvajanje početnih znanja iz područja informacijsko-komunikacijske tehnologije te uporabu računala i druge tehnologije (edukativni programi i igre za predškolsku dob) te razvijati medijski odgoj i odgovorno ponašanje prema korištenju digitalnih medija. Djecu je potrebno poticati i motivirati za spoznavanje i učenje te poticati razvoj metakognitivnih vještina.

U području socio-emocionalnog razvoja i građanskih kompetencija potrebno je osigurati individualni pristup uvažavajući različitosti, poticati i organizirati rad u manjim grupama, poticati igre koje organizira odgojitelj, ali i igre poznate djeci, poticati aktivnosti za razvoj samopouzdanja, omogućiti iskreno izražavanje svojih potreba, osjećaja, stavova, misli, radoznalosti i samoinicijative, razvijati osjetljivost za tuđe želje, osjećaje, mišljenje, razvijati način poželjnih rješavanja konfliktnih situacija, razvijati poštivanje dogovorenih pravila u zajedničkoj igri, razvijati sposobnost samokontrole, razvijati svijest o vlastitim ulogama i obavezama, razvijati sposobnost realnog procjenjivanja vlastitih mogućnosti i podnošenja neuspjeha, poticati spremnost pomaganja drugima, poticati odgovorno ponašanje prema sebi, drugima i imovini.

U području osobnog razvoja, inicijativnosti i poduzetnosti potrebno je poticati samostalnost i brigu o sebi – oblačenje i svlačenje, obuvanje, samostalno uzimanje obroka, korištenje pribora za jelo, usvajanje i njegovanje higijenskih navika – pranje ruku, urednost pri jelu, poticati znatiželju djeteta za zbivanja oko njega, poticati znatiželju za istraživanjem, socijalnim kontaktima, igrom, razvijati pojam o radu i zanimanjima, novcu i smislu štednje, poticati divergentno mišljenje i kreativnost u različitim akcijama (igra, istraživanje, ciljevi…), podržavati razvoj tolerancije na frustraciju, poticati usvajanje i razumijevanje pravila grupe, razvijati i poticati poželjne načine rješavanja stresnih i konfliktnih situacija.

U području kulture i stvaralaštva zadaće su usmjerene razvijanju razumijevanja doživljaja književnih, scenskih, likovnih i glazbenih djela – likovnom izražavanju različitim tehnikama te njegovanju i razvijanju glasa, slušne percepcije i glazbenog stvaralačkog izražavanja. Razvija se pozitivan odnos prema pisanoj riječi, knjigama i književnosti te se potiče izražavanje dramatizacijom. U motoričkom razvoju potrebno je poticati, vježbati i razvijati prirodne oblike kretanja – hodanje, trčanje, skakanje, provlačenje, bacanje, organizirati boravak na svježem zraku, poticati složene motoričke radnje (kolut, vođenje lopte, ples, vožnja bicikla…), organizirati boravak u prirodi, upoznati djecu s vrstama sporta, igrati natjecateljske igre, razvijati finu motoriku – poticati korištenje škara i izrezivanje različitih oblika, oblikovanje u glini, plastelinu, tijestu, provlačenje niti ili perlica, poticati pravilno držanje olovke i slijed pisanja, poticati precizno bojanje, crtanje, povlačenje ravnih, kosih i valovitih linija.

Aktivnosti se planiraju u skladu s potrebama i interesima djece, vodeći računa o široj okolini djeteta te individualnim posebnim potrebama svakog djeteta.

Prilikom planiranja odgojno-obrazovnog rada, konkretne teme i aktivnosti razrađivati će se kroz:

* Životno-praktično i radne: aktivnosti vezane uz biološke potrebe, njega djeteta, kućne poslove, izrada raznih predmeta i sl.
* Istraživačko-spoznajne aktivnosti: manipuliranje predmetima, promatranje, upoznavanje, jednostavno eksperimentiranje, šetnje prirodom, opažanje i uzgoj bilja, promatranje prirodnih pojava i promjena u prirodi
* Igre i aktivnosti za stvaranje pozitivne slike o sebi
* Igre i aktivnosti za poticanje socijalne kompetencije djece
* Društvene igre, igre s pravilima, igre logičkog zaključivanja, igre za poticanje pamćenja, opažanja i sl.
* Igre za poticanje predčitalačkih i predmatematičkih vještina: poticanje slušne i vizualne percepcije i pamćenja, orijentacije u prostoru, vizualno-motorne koordinacije, razvijanje fonološke svjesnosti, te glasovne raščlambe i povezivanje
* Aktivnosti vezane uz razvoj komunikacije: govorne igre, čitanje i pričanje priča, dramatizacija, likovno izražavanje
* Aktivnosti vezane uz razvoj motorike: tjelesno vježbanje i sl.

## 4.3.Strategija djelovanja

Odgojitelji, ravnatelj:

- izrada orijentacijskog plana i programa rada, tematskih sklopova i sadržajnih aspekata

- osiguravanje prostora za provođenje programa predškole, nabava paušalnog, likovnog i drugog potrebnog materijala za rad

Odgojitelj:

- inicijalna primjena znanja i izrada ciljanih zadaća za optimalizaciju individualnog razvoja djece

- primjena radnih listova

- integracija preventivno-razvojnog razvoja pozitivne slike o sebi, emocionalne inteligencije, nenasilnog rješavanja sukoba, suradnja

- uključivanje djece u aktivnosti i događanja u okviru redovitog programa vrtića (predstave, posjeti, izleti, proslave…) i izvan vrtića

- završna procjena napretka i postignuća djece, godišnje izvješće rada predškole

- poticanje razvoja predvještina za čitanje i pisanje

- poticanje i razvijanje matematičke kompetencije

- analiza praćenja djece

## 4.4.Vremenik važnih datuma

Odgojitelj će vođen izmjenama godišnjih doba, obilježavanja različitih datuma u kalendaru, dječjim rođendanima i imendanima, vjerskim i državnim praznicima sadržajno omogućiti život i aktivnosti djece u programu predškole.

Važni datumi su: (od listopada do svibnja)

Listopad:

- Dani jeseni

- Kestenijada

- Dani kruha i zahvalnosti za plodove zemlje

- Dani jabuka

- Dan štednje

Studeni:

- Dan Svih Svetih

- mjesec knjige

Prosinac:

- tradicija i obilježavanje razdoblja adventa

- Sveti Nikola

- Sveta Lucija - sijanje pšenice

- pripreme za proslavu Božića

- prvi dan zime

- Božić

- Nova Godina

Siječanj:

- Sveta tri Kralja

- pozdrav zimi

Veljača:

- Valentinovo

- Pokade

Ožujak:

- Dan očeva

- Dan roda

- prvi dan proljeća

- Cvjetnica

- Veliki tjedan

Travanj:

- Uskrs

- Dan planeta Zemlje

Svibanj:

- Praznik rada

- Majčin dan

- Završna priredba – oproštaj od predškole

## 4.5.Pedagoška dokumentacija i evaluacija

Pedagoška dokumentacija vodi se u skladu s Pravilnikom o obrascima i sadržajima pedagoške dokumentacije i evidencije o djeci u dječjem vrtiću (NN, 83/2001.) i sadrži:

* Knjigu pedagoške dokumentacije odgojne skupine
* Imenik djece
* Evidenciju prisutnosti djece
* Program stručnog usavršavanja odgojitelja
* Individualne dosjee djeteta
* Zdravstvene kartone djece

U svrhu podrobnijeg praćenja razvoja i učenja djece te planiranja rada vodi se dodatna dokumentacija: individualni portfolio djeteta, liste razvojnih procjena, individualni i zajednički uradci, foto i video snimke, plakati i panoi, bilješke odgojitelja i stručnog suradnika, dokumentiranje aktivnosti odgojitelja (samorefleksije i zajedničke refleksije odgojitelja).

# 5.NJEGA I SKRB ZA TJELESNI RAST I ZDRAVLJE DJECE

Kroz odgojno-obrazovni rad poticat ćemo razvoj kulturno-higijenskih navika kod djece (pranje ruku, higijena odijevanja, održavanje urednog unutarnjeg prostora gdje se boravi, te razvoj ekološke svijesti).

O čistoći i higijeni prostora svakodnevno se brinu čistačice.

OŠ Donji Lapac osigurava potreban potrošno-higijenski materijal (ubrusi, sapuni, toalet papir). Odgojitelj će na početku i na kraju rada predškole provesti antropološka mjerenja te voditi zdravstvenu evidenciju nakon bolesti djeteta (ispričnica, potvrda).

Prilikom upisa u predškolu roditelji će moći u zahtjevu za upis i inicijalnom upitniku naznačit ako dijete ima neki zdravstveni problem (alergija, kronične bolesti), ali će i osobno sa odgojiteljem razgovarati i uputiti ga u djetetovo zdravstveno stanje i postupke vezane za dijete.

Odgojitelj će se brinuti da tijekom provođenja programa djeca borave na svježem zraku sukladno s vremenskim prilikama.

## 5.1.Razvojne zadaće za unaprjeđivanje, njege i brige za zdravlje djece

- poticati dijete na istraživanje mogućnosti vlastitog tijela kroz pokret, kretanje, igru

- poticati usavršavanje prirodnih oblika kretanja u trčanju, skaknju, njenaju, nošenju, bacanju - poticati razvoj i fleksibilnost sitnih i velikih skupina mišića

- poticati razvoj psihomotoričkih sposobnosti (ravnoteža, snaga, brzina, fleksibilnost, spretnost, preciznost, izdržljivost)

- poticati samostalnost, sigurnost, samopouzdanje u različitim životnim situacijama

- poticati usvajanje higijensko-zdravstvenih navika bitnih za očuvanje i unaprjeđenje zdravlja

# 6.NAOBRAZBA I USAVRŠAVANJE ODGOJNO-OBRAZOVNIH DJELATNIKA

Odgojitelj koji realizira program predškole ima iste obaveze i prava kao i ostali stručni djelatnici u vrtiću – cjeloživotno učenje, permanentni, kontinuirani profesionalni stručni razvoj. Uz individualno stručno usavršavanje, odgojitelji će sudjelovati na svim oblicima usavršavanja koje će organizirati OŠ Donji Lapac (edukativne radionice, predavanja, razmjene iskustva) kao i na stručnim usavršavanju koje organizira Agencija za odgoj i obrazovanje i druge ustanove. Plan stručnog usavršavanja izrađuje se na osnovi potreba i interesa odgojno – obrazovnog kadra. Stručnu pomoć i podršku pruža ravnatelj škole.

Cilj stručnog usavršavanja je jačanje stručnih kompetencija odgojitelja, trajnog i sustavnog rada na podizanju kvalitete odgojno-obrazovnog procesa i stvaranje uvjeta da svako dijete maksimalno razvije svoje potencijale.

# 7.SURADNJA S RODITELJIMA

Zakonsko je pravo roditelja da budu uključeni u realizaciju i praćenje programa predškole koji pohađa njihovo dijete. Roditeljima se pruža mogućnost da budu aktivni sudionici u odabranim aktivnostima, promatrači, pomagači, suradnici u igri s djecom, radionicama za djecu i roditelje što pridonosi jačanju njihovih roditeljskih kompetencija. Odgojitelj treba razvijati kvalitetnu komunikaciju i dobru međusobnu informiranost, razvijati roditeljske kompetencije, poticati i razvijati kulturološke i tradicionalne veze predškole i obitelji, te poticati neposredno sudjelovanje roditelja u programu predškole. Roditelji se uključuju u planiranje i evaluaciju (ankete za roditelje) programa rada predškole.

Suradnja i rad s roditeljima provodit će se kroz sljedeće oblike:

* inicijalni razgovori s roditeljima novoprimljene djece predškolske dobi
* roditeljski sastanci (informativnog i komunikacijskog tipa)
* edukativne radionice (usavršavanje roditeljskih kompetencija)
* kreativne radionice
* druženja
* svečanosti
* kutić za roditelje
* pismene poruke
* individualni razgovori
* posjete (roditelji – sudjelovanje u realizaciji programa)

# 8.SURADNJA S VANJSKIM USTANOVAMA

Kako bi se osigurali optimalni uvjeti za razvoj i pripremu djeteta za polazak u školu, potrebno je da u realizaciji programa sudjeluju svi čimbenici iz neposrednog i šireg djetetovog okruženja: obitelj, osnovna škola, razne ustanove, stručni suradnici. Zadaća je svih da svojim stavovima, savjetima i osobnom primjenom pridonesu kvalitetnom odgoju i obrazovanju djece.

Cilj suradnje s vanjskim ustanovama:

* + osigurati optimalne uvjete za rast i razvoj djeteta
  + obogaćivanjem obiteljskog života kulturološkim, tradicionalnim, odgojno obrazovnim vrijednostima koje pružaju ustanove u neposrednom i širem okruženju.

Suradnja će se ostvariti ovisno o mjestima u kojima se provodi program predškole.

Ustanove s kojima će se ostvarivati suradnja:

* Ministarstvo znanosti, obrazovanja i sporta
* Ministarstvo za demografiju, obitelj, mlade i socijalne politike
* Agencija za odgoj i obrazovanje
* Nacionalni centar za vanjsko vrednovanje obrazovanja
* Općina Donji Lapac
* Osnovna škola Donji Lapac
* Dom zdravlja Korenica, podružnica Donji Lapac
* Policijska postaja Donji Lapac
* Općinsko društvo Crvenog križa Donji Lapac
* Zavod za javno zdravstvo Ličko – senjske županije
* Kazališne skupine
* Turističke agencije

# 9. PRAĆENJE I VREDNOVANJE PROGRAMA

Uspješnost realizacije programa i učinkovitost provodit će se uspoređivanjem podataka o djetetovom razvoju i razvojnim potrebama prikupljenim na početku i na kraju realizacije programa. Praćenjem dječjeg razvoja i napretka počinje dobivanjem prvih informacija (individualni razgovori i anketni upitnik) od roditelja. To su osnovni podaci o zdravlju, tjelesnom razvoju, navikama, mogućim razvojnim poteškoćama ili posebnim potencijalima, talentima. Tijekom ostvarivanja izvedbenog programa odgojitelj će raditi i bilježiti važne napomene i zapažanja glede izvedbe programa, o sudjelovanju pojedinog djeteta, mogućim problemima i poteškoćama, te primjedbe za poboljšanje rada.

Također će voditi i „Mapu djeteta“ u koju će bilježiti važna postignuća i napredak djeteta, pohranjivati likovne radove i fotografije te radne materijale. Mapa će omogućiti roditeljima i učiteljima uvid u djetetov razvoj, u čemu se pokazalo uspješnim, u čemu će možda trebati pomoć.

Odgojitelj će zajedno sa stručnim suradnicima pratiti i procjenjivati svoju metodičku kreativnost, primjenjivanje suvremenih oblika i metoda rada u odgojno-obrazovnom procesu. Vodit će i pedagošku dokumentaciju: imenik djece, tromjesečne, tjedne i dnevne planove i programe, vrednovanje i izvješća o radu (na polovici realizacije programa i na kraju realizacije programa), program stručnog usavršavanja i mapu djeteta.

Kod realizacije programa odgojitelj će pratiti i procjenjivati indikatore kvalitete prema sljedećim standardima:

* individualizacija – dijete kao jedinstvena osoba s individualnim obrascem i vremenom odrastanja
* okruženje – primjerenost okruženja potrebama i interesima djece
* suradnja s roditeljima – sudjelovanje – ostvarena komunikacija – partnerski odnosi
* postupci odgojitelja za učenje s razumijevanjem – ponuđeni postupci, materijali i strategije učenja – individualni razvoj, komunikacija, učenje s razumijevanjem - čineći
* planiranje i procjenjivanje – razvojni program - podupirati individualni razvoj svakog djeteta
* stručno usavršavanje – poboljšavanje kvalitete rada – različiti oblici stručnog usavršavanja
* socijalna inkluzija – odgojitelj kao model za vrijednosti i ponašanja koja podržavaju ljudska prava, socijalnu inkluziju i temeljene ljudske vrijednosti

Program će moći procijeniti i roditelj, ispunjavanjem „Lista zadovoljstva nakon realizacije programa“.

Stručno-pedagoški uvid u realizaciju i vrednovanje programa vršit će se ravnatelj (okruženje, primjerenost postupaka, komunikacija djeteta – odgojitelj, primjerenost aktivnosti, socijalna interakcija odgojitelj – dijete). Nakon uvida slijedit će zajedničko analiziranje s ciljem poboljšanja kvalitete neposrednog odgojno-obrazovnog rada odgojitelja.

U praćenje i vrednovanje programa uključeni su odgojitelji, ravnateljica, administrativno i tehničko osoblje, djeca i roditelji te drugi vanjski stručnjaci.

# 10. FINANCIRANJE PROGRAMA

Program predškole je za djecu tj. za njihove roditelje - besplatan. Financiranje provedbe programa predškole osigurat će se iz Državnog proračuna i proračuna Općine Donji Lapac. Ukoliko se ukaže mogućnost nalaženja drugih izvora financiranja putem EU fondova, eventualnih nepovratnih sredstava – pomoći, istraži ćemo i tu mogućnost.

# 11. ZAKLJUČAK

Temeljna svrha i uloga predškolskoga odgoja i obrazovanja odnosi se na osiguravanje optimalnih uvjeta za cjelovit i skladan razvoj svakog djeteta te unapređenje onih dječjih osobina i umijeća koja se počinju formirati u najranijoj dobi, a nužna su svakom pojedincu i u kasnijem životu kako bi uspješno zadovoljavao svoje potrebe i uživao svoja prava, te se odgovorno ponašao prema pravima i potrebama drugih osoba u zajednici.  
**Cilj**programa predškole je svakom djetetu u godini dana prije polaska u školu osigurati optimalne uvjete za unaprjeđivanje vještina, navika i kompetencija te stjecanje spoznaja i zadovoljavanje interesa koji ću mu pomoći u prilagodbi na nove uvjete života, rasta i razvoja u školskom okruženju.

Program predškole Osnovne škole Donji Lapac za školsku godinu 2023./2024. usvojen je na \_27.\_sjednici Školskog odbora dana 27. rujna 2023. godine.

U Donjem Lapcu,27.09. 2023. godine.

Predsjednica Školskog odbora: Ravnatelj :

Marko Matić,prof.

Ljiljana Kloburač, uč.savjetnik